title: بوطولا 2
text: بوطولا 2 أولا لبطولة لحتيرافية التانية هي تاني أعلى بطولة فلمغريب من ناحية لأهمية وكتنضمها الجامعة الملكية المغربية لكرة القدم، وكتعتبر أدنى بطولة فلمغريب من ناحية لإحتيرافية ديالتها. كتلعب لبوطولة على نضام لمنافسة على الترتيب، يعني لفرقة اللي تكلاصات اللولة والتانية كتطلع للبوطولة لحتيرافية اللولة، ولفرقة لي جات فالترتيب 15 أولا 16 كتنزل للقيسم لوطني لكبير دلهواة.